PMIndiaData/PMIndiaSum huggingface dataset:
பெண்கள் மற்றும் குழந்தைகளை கடத்துவதை தடுப்பது தொடர்பான ஒத்துழைப்புக்காக இந்தியா மற்றும் பஹ்ரைன் இடையே புரிந்துணர்வு ஒப்பந்தம்.

பெண்கள் மற்றும் குழந்தைகள் கடத்தப்படுவதை தடுக்கும் வகையில், அவர்களை காப்பாற்றுவது, மீண்டும் தாய்நாட்டுக்கு அனுப்புவது, அவர்களை இயல்பு வாழ்க்கைக்கு திருப்புவது உள்ளிட்ட நடவடிக்கைகளில் ஒத்துழைப்புக்காக, இந்தியா மற்றும் பஹ்ரைன் இடையே புரிந்துணர்வு ஒப்பந்தத்தில் கையெழுத்திடுவதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த புரிந்துணர்வு ஒப்பந்தம், இரு நாட்டுக்கிடையே உள்ள உறவை மேம்படுத்துவதோடு, பெண்கள் மற்றும் கடத்தலை தடுப்பது, காப்பாற்றுவது, மீண்டும் தாய்நாட்டுக்கு அனுப்புவது போன்ற நடவடிக்கைகளை விரைந்து எடுக்க உதவும். இந்த ஒப்பந்தம், இரு நாட்டின் உள்துறை அமைச்சர்களால், பஹ்ரைன் நாட்டில் ஏப்ரல் 2016 முதல் வாரத்தில் கையெழுத்திடப்பட உள்ளது. இந்த ஒப்பந்தத்தின் முக்கிய அம்சங்கள் பின் வருமாறு : 1) அனைத்து வகையான மனித கடத்தல்கள், குறிப்பாக பெண்கள் மற்றும் குழந்தைகளை தடுப்பது தொடர்பான நடவடிக்கைகளில் ஒத்துழைப்பு, விரைவான புலனாய்வு மற்றும் இது தொடர்பான கடத்தல் கும்பல்கள் மீது விரைந்த நடவடிக்கை. 2) பெண்கள் மற்றும் குழந்தைகள் கடத்தப்படுவதை தடுப்பதற்கான முன்னெச்சரிக்கை நடவடிக்கைகள் எடுப்பது. 3) இரு தரப்பிலும், கடத்தல் தடுப்பு மற்றும் சிறப்பு காவல் படை கடத்தல்களை தடுப்பதற்காக செயல்படும். 4) இது தொடர்பான தகவல்களை பரிமாறிக் கொள்ள இரு தரப்பிலும் உள்ள காவல் துறையும் சட்ட அமைப்புகளும் ஒத்துழைப்பு நல்கும். 5) கடத்தப்பட்ட பெண்கள் அல்லது குழந்தைகளை மீண்டும் தாய்நாட்டுக்கு அனுப்பவும், அவர்களை இயல்பு வாழ்க்கைக்கு திரும்பவும் விரைவான நடவடிக்கைகள் மேற்கொள்ளப்படும். 6) இந்த புரிந்துணர்வு ஒப்பந்தம் செயல்படுவதை கண்காணிக்க இரு தரப்பினரும் பங்கேற்கும் குழு ஒன்று உருவாக்கப்படும். பின்னணி : தெற்காசிய நாடுகள் மற்றும் அருகாமையில் உள்ள நாடுகள் ஆகியவை கடத்தலுக்கான இடங்களாக இருந்து வருகின்றன. இவ்வாறு கடத்தப்படுவதில் பாதிக்கப்படுபவர்கள், மத்திய கிழக்குப் பிரதேசங்களில் கண்டு பிடிக்கப்படுவதும் அதிகமாகி வருகிறது. பஹ்ரைனுக்கு கடத்தல் நடத்தப்படுவதற்கு இந்தியா ஒரு மையமாக இருந்து வருகிறது. பஹ்ரைன் நாட்டுக்கு கடினமான வேலைக்கும், விபச்சாரத்துக்கும் என ஆட்களை கடத்துவது நடந்து வருகிறது. தெற்காசியாவைச் சேர்ந்த பெண்களும் ஆண்களும், பஹ்ரைன் நாட்டில் கட்டுமான வேலைகள், சேவைத் துறையில் பணியாற்றுதல் மற்றும் வீட்டு வேலைக்காக செல்கிறார்கள். இவ்வாறு வேலைக்கு செல்பவர்களிடம் பாஸ்போர்ட்டை பறித்து வைத்துக் கொள்ளுதல், ஒரு இடத்தில் அடைத்து வைப்பது, ஒப்பந்தத்தில் இல்லாத வேலைக்கு பணிப்பது, ஊதியம் தராமல் நிறுத்தி வைப்பது, மிரட்டுவது, பாலியல் துன்புறுத்தல்கள் போன்ற பல்வேறு குற்றச்சாட்டுகள் உள்ளன. இந்தியா மற்றும் பஹ்ரைன் இடையே ஆள் கடத்தலை தடுப்பதற்கு அனைத்து மட்டங்களிலும் நடவடிக்கை எடுப்பது, பாதிக்கப்பட்டவர்களை பாதுகாப்பதற்கு அவசியமாகிறது. இதற்கு இரு நாடுகளிடையே உளவுத் தகவல்களை பகிர்ந்து கொள்வது, முழுமையான கூட்டுறவு கூட்டு புலனாய்வு ஆகிய நடவடிக்கைகள் அவசியமாகிறது. இதற்காகவே பஹ்ரைன் நாட்டுடன் புரிந்துணர்வு ஒப்பந்தம் அவசியமாகிறது. இது தொடர்பாக ஏற்கனவே இந்தியா வங்காளதேச நாட்டுடன் புரிந்துணர்வு ஒப்பந்தம் போட்டுள்ளது.
பாரம்பரிய மருத்துவ முறைகள் துறையில் இந்தியா-ஈரான் இடையே ஏற்படுத்தப்பட்டுள்ள புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் பாரம்பரிய மருத்துவமுறைகள் துறையில் இந்தியா-ஈரான் இடையே ஏற்படுத்தப்பட்டுள்ள புரிந்துணர்வு ஒப்பந்தத்திற்கு ஒப்புதல் வழங்கப்பட்டது. பயன்கள்: பாரம்பரிய மருத்துவத் துறையில் இருநாடுகளுக்கு இடையிலான இருதரப்பு ஒத்துழைப்பை மேம்படுத்த இந்த புரிந்துணர்வு ஒப்பந்தம் வழி வகை செய்யும். இரு நாடுகளுக்கு இடையிலான கலாச்சார பாரம்பரிய தொடர்புகளின் அடிப்படையில் இது மிக முக்கியமான ஒப்பந்தமாக அமையும். பின்னணி: உலகளாவிய சுகாதார சூழலில் பெருமளவு திறன் வாய்ந்ததாக திகழும் மருத்துவ தாவரங்கள் உள்ளிட்ட பாரம்பரிய மருத்துவ முறைகளில், இந்தியா மேம்பாடு அடைந்துள்ளது. மொழி அடிப்படையில் இரு நாடுகளும் பல பொதுவான அம்சங்களை உள்ளடக்கியதாக திகழ்கின்றன. மூலிகை மருத்துவ பயன்பாட்டில் கலாச்சாரம் மற்றும் பாரம்பரியத்தில் இந்தியாவும், ஈரானும் பொதுவான மரபை சார்ந்ததாக உள்ளன. பாரம்பரிய மருத்துவ முறைகளில், தொடர்ந்து பயன்படுத்தப்படும் அரிதான மருத்துவ குணம் கொண்ட தாவரங்கள் மற்றும் பல்லுயிர் பரவலாக்க முறைகளில் இருநாடுகளும் சிறந்து விளங்குகின்றன. நவீன தயாரிப்பு நிறுவனங்கள் மற்றும் பெருமளவிலான வலுவான கட்டமைப்பு ஆகியவற்றை ஒருங்கே கொண்டுள்ள இந்தியாவை பாரம்பரிய மருத்துவமுறைத் துறையில் முதலிடத்தை பெற்றுள்ளதாக ஈரான் அங்கீகரித்துள்ளது. பாரம்பரிய மருத்துவ முறைகளான ஆயுர்வேதம், யோகா மற்றும் இயற்கை மருத்துவம், யுனானி, சித்தா, சோவா-ரிக்பா மற்றும் ஹோமியோபதி ஆகியவற்றை ஊக்குவிக்கவும், பிரபலப்படுத்தவும், உலகளாவிய அளவில் இவற்றை கொண்டு செல்லவும் மத்திய அரசின் ஆயூஷ் அமைச்சகம் பல்வேறு நடவடிக்கைகளை எடுத்து வருகிறது. அந்த அடிப்படையில், சீனா, மலேஷியா, ட்ரினிடாட் & டொபாகோ, ஹங்கேரி, பங்களாதேஷ், நேபாள், மொரிஷியஸ் மற்றும் மங்கோலியா ஆகிய நாடுகளுடன் பாரம்பரிய மருத்துவம் தொடர்பான புரிந்துணர்வு ஒப்பந்தத்தை மேற்கொண்டுள்ளது. இலங்கையுடன் மற்றொரு புரிந்துணர்வு ஒப்பந்தம் மேற்கொள்ளப்பட உள்ளது. —–
குஷியாரா ஆற்றின் பொது எல்லையிலிருந்து 153 கனஅடி தண்ணீரை பகிர்ந்துகொள்வது என்ற ஒப்பந்தத்திற்கு அமைச்சரவை ஒப்புதல் அளித்துள்ளது

குஷியாரா ஆற்றின் பொது எல்லையிலிருந்து வினாடிக்கு 153 கனஅடி வீதம் தண்ணீரை பகிர்ந்துகொள்வது என்ற ஒப்பந்தத்திற்கு மத்திய அமைச்சரவை ஒப்புதல் அளித்துள்ளது. இந்த ஒப்பந்தம், மத்திய நீர்வள அமைச்சகம் பங்களாதேஷ் நீர்வள அமைச்சகம் இடையே செப்டம்பர்-6, 2022 அன்று கையெழுத்தானது. வறட்சி காலத்தில் (நவம்பர் 1 முதல் மே 31 வரை) குஷியாரா ஆற்றின் பொது எல்லையிலிருந்து அசாம் மாநில அரசு, வினாடிக்கு 153 கன அடி தண்ணீரை பெற இந்த ஒப்பந்தம் வகை செய்துள்ளது. வறட்சி காலத்தின் போது, இரு தரப்பிலும் தண்ணீரை பகிர்ந்துகொள்வதை குறித்து கண்காணிக்க இரு நாடுகளின் சார்பிலும் கூட்டு கண்காணிப்புக் குழு அமைக்கப்பட உள்ளது. மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862940
இந்தியா-இலங்கை இடையே சர்வதேச விமானங்களை அலையன்ஸ் ஏர் நிறுவனம் இயக்குவதற்கு மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியாவுக்கும், இலங்கைக்கும் இடையே சர்வதேச பிரிவில் விமானங்களை இயக்க ஏர் இந்தியா நிறுவனத்தின் 100 சதவீத மானியத்துடன் இயங்கும் அலையன்ஸ் ஏர் நிறுவனத்திற்கு அனுமதி வழங்கும் ஒப்பந்தத்துக்கு ஒப்புதல் வழங்கப்பட்டுள்ளது. குறைந்தபட்சம் 20 விமானங்களையோ அல்லது மொத்த பயணிகள் கையாளுவதில் 20 சதவீதத்தையோ, உள்நாட்டு இயக்கத்தில் எது அதிகமோ அதை எட்டும் வகையில் இடைக்கால ஏற்பாடாக அலையன்ஸ் ஏர் நிறுவனத்திற்கு சிறப்பு பகிர்ந்தளிப்புக்கான ஒப்புதல் வழங்கப்பட்டுள்ளது. இலங்கையுடன் இந்தியா நெருங்கிய உறவைக் கொண்டுள்ளது. அந்த நாட்டுக்கான தொடர்பை அதிகரிப்பதிலும், இருநாட்டு மக்களுக்கு இடையிலான நட்புறவை விரிவுபடுத்துவதிலும் இந்தியா ஆர்வம் கொண்டுள்ளது. இந்த ஒப்புதலுக்கு முன்பாக பலாலி மற்றும் மட்டக்களப்பு விமான நிலையங்களிலிருந்து வர்த்தக ரீதியில் விமானங்கள் இயக்கப்படவில்லை.
பிரதமர் நாளை வாரணாசி பயணம

பிரதமர் திரு நரேந்திர மோடி உத்தரப்பிரதேசத்தின் வாரணாசிக்கு நாளை, (பிப்ரவரி 19, 2019-ல்) பயணம் மேற்கொள்ளவுள்ளார். அங்கு அவர் பல்வேறு வளர்ச்சித் திட்டங்களை துவக்கி வைக்கவுள்ளார். வாரணாசியில் முதன்முறையாக மின்மயமாக்கப்பட்ட டீசல் தொடர் வண்டியை பிரதமர் கொடியசைத்து துவக்கிவைப்பார். பிறகு அவர் தொடர்வண்டிக் கூடத்தை ஆய்வு செய்த பின், கண்காட்சியைப் பார்வையிடுவார். டீசல் தொடர்வண்டிக் கூடம் இரண்டு டபுள்யு.டி.ஜி 3 ஏ டீசல் தொடர்வண்டியை 10,000 ஹெச்.பி திறன் கொண்ட இரு மின்னணு டபுள்யு.ஏ.ஜி.சி 3 ஆக மாற்றியமைத்துள்ளது. “இந்தியாவில் உற்பத்தி செய்வோம்” முன்முயற்சியான இந்த மாற்றம், ஒட்டுமொத்த உலகுக்கும் இந்திய ஆய்வு மற்றும் ஆராய்ச்சித் துறையின் புதிய கண்டுபிடிப்பாகும். மாற்றியமைக்கப்பட்ட இந்த தொடர் வண்டிகள் குறைந்த பசுமை எரிவாயுவை வெளியிடுவதுடன் இந்திய ரயில்வேக்கு சிறந்த இழுபொறியையும் வழங்குகிறது. சிர்கோவெர்தனாபூரில் உள்ள ஸ்ரீ குரு ரவிதாஸ் ஜென்மஸ்தன் கோயிலில் குரு ரவிதாஸ் பிறந்த இடத்தை மேம்படுத்துவதற்கான திட்டத்திற்கு பிரதமர் அடிக்கல் நாட்டுவார். பிறகு அவர் ஸ்ரீ குரு ரவிதாஸ் திருவுருவச் சிலைக்கு அஞ்சலி செலுத்துவார். பின்பு அவர் மக்களிடையே உரையாற்றுவார். புதிதாக அமைக்கப்பட்டுள்ள பனாரஸ் இந்து பல்கலைக் கழகத்தின் மதன் மோகன் மாளவியா புற்றுநோய் மையத்தை பிரதமர் துவக்கி வைப்பார். உத்தரப்பிரதேசம், ஜார்க்கண்ட், பிகார், உத்ராகண்ட் மற்றும் நேபாள் போன்ற அண்டை நாடுகளிலும் உள்ள நோயாளிகளுக்கு சிறந்த மற்றும் குறைந்த விலையில் புற்றுநோய் சிகிச்சை வழங்கப்படும். லெஹர்தாராவின் ஹோமி பாபா புற்றுநோய் மருத்துவமனையையும் பிரதமர் துவக்கி வைப்பார். இந்த இரு புற்றுநோய் மருத்துவமனைகள் திறக்கப்படுவதன் மூலம், புற்றுநோய் தொடர்பான பிரச்சினைகளுக்கு தரமான சிகிச்சை அளிக்கும் மையமாக வாரணாசி திகழும். துல்லியமான தொழில்நுட்பம் கொண்ட முதல் பாபாடிரான்-ஐ பிரதமர் நாட்டுக்கு அர்ப்பணிப்பார். பனாரஸ் இந்து பல்கலைக் கழகத்தில் பண்டிட் மதன்மோகன் மாளவியாவின் சிலையையும் வாரணாசி மலையின் சுவர் ஓவியங்களையும் அவர் திறந்து வைப்பார். பிறகு அவர் அந்த பல்கலைக் கழகத்தில் பிரதமர் மக்கள் ஆரோக்கியத் திட்டமான ஆயுஷ்மான் பாரத்தின் பயனாளிகளுடன் கலந்துரையாடுவார். பிறகு அவர் வாரணாசியில் உள்ள ஆரே கிராமத்தில் வாரணாசி மற்றும் அதன் சுற்றுப்புறப் பகுதிகளில் உள்ள சுகாதாரம் மற்றும் பிற துறைகளை நோக்கமாக கொண்ட பல்வேறு வளர்ச்சித் திட்டங்களைத் துவக்கி வைப்பார். பல்வேறு திட்டங்களின் பயனாளிகளுக்கு பிரதமர் சான்றிதழ்களை வழங்குவார். மேலும், மாற்றுத் திறனாளிகளுக்கு உதவும் உபகரணங்களையும், கருவிகளையும் அவர் வழங்குவார். பிறகு அவர் மக்களிடையே உரையாற்றுவார்.
மாநிலங்களவை உறுப்பினர் திரு ஆஸ்கர் பெர்னாண்டஸ் அவர்களின் மறைவிற்கு பிரதமர் இரங்கல்

மாநிலங்களவை உறுப்பினர் திரு ஆஸ்கர் பெர்னாண்டஸ் அவர்களின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார். பிரதமர் அலுவலகம் வெளியிட்டுள்ள சுட்டுரைச் செய்தியில், “மாநிலங்களவை உறுப்பினர் திரு ஆஸ்கர் பெர்னாண்டஸ் அவர்களின் மறைவை அறிந்து மிகவும் வேதனை அடைந்தேன். இந்த சோக தருணத்தில் அன்னாரது குடும்பத்தினர் மற்றும் நலம் விரும்பிகளுக்கு எனது ஆதரவையும் பிரார்த்தனைகளையும் தெரிவித்துக் கொள்கிறேன். அவரது ஆன்மா சாந்தியடையட்டும்: பிரதமர்”, என்று குறிப்பிடப்பட்டுள்ளது.
சத்தீஸ்கரில் பழங்குடியினர் பட்டியல் திருத்தத்திற்கு மத்திய அமைச்சரவை ஒப்புதல் அளித்துள்ளது

அரசியல் அமைப்பு (பட்டியல் இனத்தவர் மற்றும் பழங்குடியினர்) ஆணை (திருத்த) மசோதா 2016-ல் அதிகாரப்பூர்வமான திருத்தங்களை அறிமுகப்படுத்துவதற்கான திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இதன் வாயிலாக சத்தீஸ்கர் மாநிலத்தில் பழங்குடியினரின் பட்டியல் மாற்றியமைக்கப்பட்டுள்ளது. சத்தீஸ்கரில் பழங்குடியினரின் பட்டியலில் கீழ்க்கண்ட மாற்றங்கள் மேற்கொள்ளப்படும்:- 5வது சேர்க்கையில் “பாரியா பூமியா”விற்குப் பிறகு :- “புன்யா, புயியான், புயான்” சேர்க்கப்படும். 14ஆவது சேர்க்கையில் “14.தன்வர், தானுஹர், தானுவார்” பதிலீடு செய்யப்படும். 32 மற்றும் 33 சேர்க்கையில் ”32 நகேஸியா, நாகாஸியா, கிஸான் 33, ஒரயான், தன்கா, தன்கட்” பதிலீடு செய்யப்படும். 41 சேர்க்கையில் “சவர், சவாரா, சவுன்ரா, சோன்ரா” மற்றும் 43. 42 சேர்க்கைக்குப்பிறகு “43 பின்ஜியா” சேர்த்துக் கொள்ளப்படும். இந்தச் சட்டம், அரசியலமைப்பு (பட்டியல் வகுப்பினர் மற்றும் பழங்குடியினர்) ஆணை (திருத்த) மசோதா 2019 என்று அழைக்கப்படும். இந்த மசோதா சட்டமான பிறகு, சத்தீஸ்கரில் பழங்குடியினருக்கான திருத்தப்பட்ட பட்டியலில் சேர்க்கப்பட்டிருக்கும் பழங்குடியினர், தற்போதுள்ள அரசின் திட்டங்களின் பயன்களையும் பெற இயலும். இவர்கள் அரசின் கொள்கையின்படி அமைக்கப்பட்டுள்ள கல்வி நிறுவனங்களில் சேரவும், பணியிடங்களில் ஒதுக்கீட்டின் பயன்களைப் பெறவும் தகுதி பெறுவார்கள்.
புதிய நாடாளுமன்ற கட்டிடப் பணிகளை பிரதமர் நேரில் ஆய்வு

பிரதமர் திரு நரேந்திர மோடி, செப்டம்பர் 26, 2021 அன்று, புதிய நாடாளுமன்ற கட்டிடம் அமைக்கப்படும் இடத்திற்கு நேரில் சென்று பணிகளை ஆய்வு செய்தார். பணியின் வளர்ச்சி நிலையைக் கேட்டறிந்ததுடன், உரிய காலத்திற்குள் திட்டம் நிறைவடைய வேண்டும் என்று வலியுறுத்தினார். பணியாளர்களுடன் கலந்துரையாடிய பிரதமர், அவர்களது நலனையும் விசாரித்தார். புனிதமான மற்றும் வரலாற்று சிறப்புமிக்க பணியில் அவர்கள் ஈடுபட்டிருப்பதாக அவர் குறிப்பிட்டார். பணியில் ஈடுபட்டுள்ள தொழிலாளர்கள் அனைவரும் கொவிட் தொற்றுக்கு எதிரான தடுப்பூசியின் இரண்டு டோஸ்களையும் போட்டுக் கொண்டிருக்கிறார்களா என்பது உறுதி செய்யப்பட வேண்டும் என்று பிரதமர் உத்தரவிட்டார். மேலும், அவர்களுக்கு மாதாந்திர மருத்துவ சோதனைக்கு ஏற்பாடு செய்யுமாறும் அதிகாரிகளை அவர் கேட்டுக்கொண்டார். கட்டுமான பணிகள் நிறைவடைந்ததும், இந்தப் பணியில் ஈடுபட்டுள்ள அனைவருக்கும் மின்னணு காப்பகம் உருவாக்கப்பட வேண்டும் என்றும், பணியாளர்களின் பெயர், சொந்த ஊர், புகைப்படம் ஆகியவை அடங்கிய தகவல்கள் பிரதிபலிக்கப்படுவதுடன் கட்டிட பணியில் அவர்களது பங்களிப்பையும் இந்தக் காப்பகம் எடுத்துரைக்க வேண்டும் என்றும் அவர் கூறினார். மேலும், தங்களது பணி மற்றும் பங்களிப்பை எடுத்துரைக்கும் சான்றிதழ்களும் அனைத்து தொழிலாளர்களுக்கும் அளிக்கப்பட வேண்டும் என்றும் அவர் கூறினார். மிகக் குறைந்த பாதுகாப்பு ஏற்பாடுகளுடன் பிரதமரின் இந்த திடீர் ஆய்வு மேற்கொள்ளப்பட்டது. சுமார் ஒரு மணி நேரத்தை பிரதமர் அவ்விடத்தில் செலவிட்டார்.
பிஎம் கேர்ஸ் நிதியத்தின் கீழ் நிறுவப்பட்டுள்ள பிஎஸ்ஏ ஆக்சிஜன் உற்பத்தி நிலையங்களை அக்டோபர் 7 அன்று பிரதமர் நாட்டுக்கு அர்ப்பணிக்க உள்ளார்

பிஎம் கேர்ஸ் நிதியத்தின் கீழ் 35 மாநிலங்கள் மற்றும் யூனியன் பிரதேசங்களில் நிறுவப்பட்டுள்ள 35 பிஎஸ்ஏ ஆக்சிஜன் உற்பத்தி நிலையங்களை உத்தரகாண்ட் மாநிலம் ரிஷிகேஷ் எய்ம்ஸ் மருத்துவமனையில் 2021, அக்டோபர் 7 அன்று காலை 11 மணிக்கு நடைபெறும் நிகழ்ச்சியில் பிரதமர் திரு.நரேந்திர மோடி நாட்டுக்கு அர்ப்பணிக்க உள்ளார். இத்துடன் நாட்டின் அனைத்து மாவட்டங்களிலும் தற்போது பிஎஸ்ஏ ஆக்சிஜன் உற்பத்தி நிலையங்கள் செயல்பட உள்ளன. இந்த நிகழ்ச்சியில் திரண்டிருக்கும் மக்களிடையே பிரதமர் உரையாற்றுவார். நாடு முழுவதும் தற்போது வரை பிஎம் கேர்ஸ் மூலம் மொத்தம் 1224 பிஎஸ்ஏ ஆக்சிஜன் உற்பத்தி நிலையங்களுக்கு நிதி வழங்கப்பட்டுள்ளது. இவற்றில் 1100-க்கும் அதிகமான நிலையங்கள் உற்பத்தியைத் தொடங்கி விட்டன. இவற்றில் நாளொன்றுக்கு 1750 மெட்ரிக் டன் ஆக்சிஜன் உற்பத்தி ஆகிறது. கொவிட்-19 பெருந்தொற்று தொடங்கியதற்கு பின் இந்தியாவின் மருத்துவ ஆக்சிஜன் உற்பத்தித் திறனை அதிகரிக்க அரசால் மேற்கொள்ளப்பட்ட ஆக்கப்பூர்வ நடவடிக்கைகளுக்கு இதுவொரு சான்றாக உள்ளது. மலைப்பகுதிகள், தீவுகள், சிக்கலான நிலைமை கொண்ட பகுதிகள் ஆகியவற்றின் சவால்களை கையாள்வதுடன் நாட்டின் ஒவ்வொரு மாவட்டத்திலும் பிஎஸ்ஏ ஆக்சிஜன் உற்பத்தி நிலையங்கள் அமைக்கும் திட்டம் செயல்படுத்தப்பட்டது. 7,000-க்கும் அதிகமான ஊழியர்களுக்கு பயிற்சி அளித்ததன் மூலம் இந்த உற்பத்தி நிலையங்களின் இயக்கம் மற்றும் பராமரிப்பு உறுதி செய்யப்பட்டது. ஒருங்கிணைக்கப்பட்ட இணையப் பக்கத்தின் மூலம் இவற்றின் இயக்கம் மற்றும் செயல்பாட்டை நிகழ் நேர கண்காணிப்புக்கான கருவிகளுடன் இவர்கள் செயல்பட்டனர். உத்தரகாண்ட் ஆளுனர் மற்றும் முதலமைச்சருடன் மத்திய சுகாதார அமைச்சரும் இந்த நிகழ்ச்சியில் பங்கேற்க உள்ளனர்.
குஜராத்தின் அகமதாபாத் எஸ்ஜிவிபி குருகுலத்தில் நடைபெற்ற பாவ் வந்தனா விழா நிகழ்ச்சியில் பிரதமர் ஆற்றிய உரையின் முக்கிய அம்சங்கள்

ஜெய் சுவாமிநாராயண்! புனிதத் துறவிகளே, சகோதர, சகோதரிகளே, இன்று பாவ் வந்தனாவில் ஹோலிப் பண்டிகையை நான் பார்க்கிறேன். சிறந்த ஆளுமைகளின் வரலாறுகளும், கதைகளும், எழுத்தால் பதிவு செய்யப்படுவதைவிட, வாய்வழியாக கேட்பது என்றும் நினைவில் நிற்கும். பூஜ்ய சாஸ்திரி மகராஜின் வாழ்க்கை வரலாறு சமூகத்தில் சேவைக்காக அர்ப்பணிப்பு செய்யப்பட்ட ஆளுமையின் சுயநலமற்ற வாழ்க்கை முறையைத் தெரிவிப்பதாக உள்ளது. குருகுலப் பாரம்பரியம், கலாச்சாரம், சமூகம் ஆகியவை நாட்டின் சாதாரண மக்களுக்கு உத்வேகம் அளிக்கிறது. சாஸ்திரிஜி தமது குருகுலம் வாயிலாக உலகம் முழுவதும் பலதரப்பட்ட நபர்களின் வாழ்க்கை முறையைப் பண்படுத்தியுள்ளார். அவருடைய வாழ்க்கை முறைக் கற்பித்தல் உத்தரவிடுதலாக மட்டும் நின்று விடாமல், கடமையைச் செய்வதற்கான வழிவகைகள் குறித்தும் அவர் உபதேசித்தார். தூய்மை என்பது அனைவரது வாழ்க்கை முறையாகவும் இருக்க வேண்டும். குருகுலத்தில் மட்டும் தூய்மை இருந்தால் போதாது. ஆலயங்களிலும் அது இருக்க வேண்டும். ஒற்றைப் பயன்பாட்டு பிளாஸ்டிக்கை ஒழிக்க அனைவரது ஒத்துழைப்பும் அவசியமாகும். பாபாசாகிப் அம்பேத்கர், லால் பகதூர் சாஸ்திரி, பகத்சிங் ஆகியோரது சிலைகளைத் தூய்மையாகப் பராமரிப்பது அவசியமாகும். கடவுளின் பிரசாதத்தை ஏன் நாம் பிளாஸ்டிக் பைகளில் வழங்க வேண்டும்? நமது ஆளுநர் ஆச்சார்ய தேவ விரத் இயற்கை வேளாண்மைக்காக குரல் கொடுத்து வருகிறார். பூமி நமது தாய். நமது தாய்க்கு தொண்டாற்றுவது நமது கடமை அல்லவா? இன்னும் எவ்வளவு நாளைக்கு நாம் பூமித் தாய்க்கு விஷம் கொடுத்து அவளைத் துன்புறுத்துவோம் என சாஸ்திரிஜி மகாராஜ் கேட்டார்? இரசாயனங்களில் இருந்து நமது பூமியை நாம் விடுவிக்க வேண்டும். இயற்கை வேளாண்மையை குருகுலத்தில் கற்பிக்க வேண்டும். குருகுல மாணவர்கள் கிராமங்களுக்குச் சென்று, விவசாயிகளிடம் இயற்கை வேளாண்மை குறித்த விழிப்புணர்வை ஏற்படுத்த வேண்டும். ஜெய் ஶ்ரீ சுவாமிநாராயண்!
ஆசியான் – இந்தியா நினைவு உச்சி மாநாட்டையொட்டி பிரதமரின் இருதரப்பு உறவு சந்திப்புகள்

இந்தியா ஆசியான் உறவின் 25 ஆண்டுகளைக் கொண்டாடும் வகையில் நடைபெறும் ஆசியான் – இந்தியா நினைவு உச்சிமாநாட்டையொட்டி, பிரதமர் திரு. நரேந்திர மோடி, மியான்மர் நாட்டின் அரசு ஆலோசகர் மேதகு டா ஆங் சான் சூ சி, வியட்நாம் பிரதமர் மேதகு யூன் க்சுவான் ஃபூ, பிலிப்பைன்ஸ் பிரதமர் மேதகு திரு. ரோட்ரிகோ ரோ ட்யூடெர்ட் ஆகியோருடன் தனித்தனியாக இருதரப்பு உறவுகள் குறித்து சந்தித்துப் பேச்சுகள் நடத்தினார். ஆசியான் – இந்தியா நினைவு உச்சிமாநாட்டில் பங்கேற்கவும், இந்த ஆண்டு ஜனவரி 26ம் தேதி இந்தியக் குடியரசு தின விழாவில் சிறப்பு விருந்தினர்களாக பங்கேற்க விடுக்கப்பட்ட அழைப்பை ஏற்று வந்திருக்கும் அவர்களுக்கு பிரதமர் வரவேற்பு அளித்தார். மியான்மர் அரசு ஆலோசகர் ஆங் சான் சூ சி உடன் பிரதமர் மோடியின் சந்திப்பின் போது இரு தரப்பினருக்கும் நன்மை பயக்கும் பல்வேறு விஷயங்கள் குறித்து ஆலோசனை நடத்தப்பட்டதுடன், இருதரப்பு உறவை வலுப்படுத்துவதற்கான வழிகள் குறித்தும் ஆலோசிக்கப்பட்டது. 2017 செப்டம்பரில் பிரதமர் மோடியின் மியான்மர் பயணத்தின்போது எடுக்கப்பட்ட முக்கிய முடிவுகளின் தொடர் நடவடிக்கையும் இதில் அடங்கும். வியட்நாம் பிரதமர் ஃபூ உடன் நடைபெற்ற சந்திப்பில் இரு தலைவர்களும் இந்திய-பசிபிக் பிராந்தியத்தில் கடல்சார் ஒத்துழைப்பு, பாதுகாப்பு, எண்ணெய் மற்றும் எரிவாயு, வர்த்தகம் மற்றும் முதலீடு உள்ளிட்ட துறைகளில் முழுமையான யுக்திபூர்வமான பங்களிப்புக்கான கட்டமைப்புக்கு உட்பட்ட வகையில் இரு நாடுகளுக்கு இடையிலான உறவுகளின் வளர்ச்சி குறித்து திருப்தி தெரிவித்தனர். இந்தப் பயணத்தின் போது தகவல் மற்றும் ஒலிபரப்புத் துறையிலும், தரவு கண்காணிப்பு மற்றும் தரவு வரவேற்பு நிலையம் மற்றும் தரவு நடைமுறைப்படுத்தும் வசதியை ஆசியான் இந்தியா விண்வெளி ஒத்துழைப்பு கீழ் வியட்நாமில் அமைப்பதற்கான இரு ஒப்பந்தங்களும் இந்திய வியட்நாம் உறவுக்கு ஊக்கத்தை அளிப்பதாக இருக்கும் என இரு தலைவர்களும் ஒப்புக்கொண்டனர். 100 மில்லியன் டாலர் கடன் திட்டத்தின் கீழ் எல் அண்ட் டி நிறுவனம் ஓ.பி.வி. எனப்படும் கரையோர ரோந்து வாகனங்களை தயாரிக்கும் திட்டம் குறித்தும் அவர்கள் திருப்தி தெரிவித்தனர். 500 பில்லியன் டாலர் கடன் விரைவில் செயல்பாட்டுக்கு வரும் எனவும் அவர்கள் முடிவு செய்தனர். அதிபர் ட்யூரெட் உடன் நடந்த சந்திப்பின் போது இருதலைவர்களும் இருதரப்பு உறவில் ஏற்பட்டுள்ள முன்னேற்றங்களை ஆய்வு செய்ததுடன் 2017 நவம்பரில் நடைபெற்ற சந்திப்புக்குப் பின்னர் உலகளாவிய மற்றும் பிராந்திய சூழ்நிலை குறித்தும் ஆய்வு செய்தனர். இரு நாடுகளுக்கு இடையிலான ஒத்துழைப்பை குறிப்பாக உள்கட்டமைப்புத் துறையில் வேகம் கொடுக்க ஒப்புக்கொள்ளப்பட்டது. இந்தியாவின் கிழக்கு நோக்கிய கொள்கை மற்றும் பிலிப்பைன்ஸ்சின் பில்டு-பில்டு-பில்டு திட்டத்தின் கீழ் இரு நாடுகளின் தனியார் துறைகளுக்கு இடையே பல துறைகளில் ஒத்துழைப்புக்கான வாய்ப்புகள் இருப்பதாக ஒப்புக் கொள்ளப்பட்டது. இன்வெஸ்ட் இந்தியா மற்றும் பிலிப்பைன்ஸ்சின் முதலீடுகள் வாரியத்திற்கு இடையே புரிந்துணர்வு ஒப்பந்தங்கள் இருதலைவர்கள் முன்னிலையில் பரிமாறிக் கொள்ளப்பட்டன. இந்த மூன்று சந்திப்புகளிலும் அந்தந்த நாடுகளின் பிரதிநிதிகள் இந்திய பசிபிக் பிராந்தியத்தில் ஆசியான் இந்தியா இடையே அமைதி, பாதுகாப்பு மற்றும் சமூக பொருளாதார மேம்பாடு ஆகியவற்றில் உறவுகளின் முக்கியத்துவத்தை வலியுறுத்தி இது தொடர்பான ஆலோசனைகள் ஆசியான் இந்தியா உச்சி மாநாட்டில் மேற்கொள்ளப்படும் என நம்பிக்கை தெரிவித்தனர்.
இஸ்ரேல் பிரதமர்  இந்தியாவுக்கு வருகை தந்தபோது (15, ஜனவரி 2018) கையெழுத்தான புரிந்துணர்வு ஒப்பந்தங்கள் மற்றும் உடன்படிக்கைகள்

எண் புரிந்துணர்வு ஒப்பந்தங்கள் மற்றும் உடன்படிக்கைகள் இரு தரப்பினர் இந்தியா இஸ்ரேல் 1 சைபர் பாதுகாப்பு குறித்து இந்தியாவுக்கும் இஸ்ரேலுக்கும் இடையிலான புரிந்துணர்வு ஒப்பந்தம் திரு.விஜய் கோகலே செயலர் (ER) திரு. யுவல் ரோடெம், தலைமைஇயக்குநர், வெளியுறவு அமைச்சகம், இஸ்ரேல் அரசு 2 எண்ணெய் – இயற்கை எரிவாயு ஒத்துழைப்பு தொடர்பாக இந்திய பெட்ரோலியம்-இயற்கை எரிவாயு அமைச்சகம் – எரிசக்தி அமைச்சகம் இடையிலான புரிந்துணர்வு திரு.விஜய் கோகலே செயலர் (ER) திரு. டேனியல் கேமன், இந்தியாவுக்காந இஸ்ரேல் தூதர் 3 இந்தியாவுக்கும் இஸ்ரேலுக்கும் இடையில் விமானப் போக்குவரத்து முறையில் மேற்கொள்ளும் திருத்தங்கள் குறித்த நடைமுறை திரு. ராஜீவ் நாரயண் சவுபே, செயலர், சிவில் விமானப் போக்குவரத்து திரு. டேனியல் கேமன், இந்தியாவுக்கான இஸ்ரேல் தூதர் 4 திரைப்படக் கூட்டுத் தயாரிப்பு தொடர்பாக இந்தியாவுக்கும் இஸ்ரேலுக்கும் இடையிலான உடன்பாடு திரு. என்.கே. சின்ஹா, செயலர், தகவல் ஒலிபரப்புத் துறை அமைச்சகம் திரு. டேனியல் கேமன், இந்தியாவுக்கான இஸ்ரேல் தூதர் 5 ஹோமியோபதி மருத்துவத்தில் ஆய்வுக்கான ஆயுஷ் அமைச்சகத்தின் ஹோமியோபதி குறித்த ஆய்வு கவுன்சில் மற்றும் ஷாரே ஸேடக் மருத்துவ மையம் ஆகியவற்றுக்கு இடையிலான உடன்பாடு வைத்யா ராஜேஷ் கோட்டேச்சா, செயலர், ஆயுஷ் அமைச்சகம் திரு. டேனியல் கேமன், இந்தியாவுக்கான இஸ்ரேல் தூதர் 6 இந்திய விண்வெளி அறிவியல் தொழில்நுட்ப நிறுவனத்துக்கும் (IIST) இஸ்ரேல் தொழில்நுட்ப நிறுவனத்துக்கும் இடையில் விண்வெளி துறையில் ஒத்துழைப்பு குறித்த புரிந்துணர்வு ஒப்பந்தம் டாக்டர் வி.கே. தத்வல், இயக்குநர், இந்திய அறிவியல் தொழில்நுட்ப நிறுவனம் (IIST) திரு. டேனியல் கேமன், இந்தியாவுக்கான இஸ்ரேல் தூதர் 7 இந்தியாவிலும் இஸ்ரேலிலும் முதலீடு செய்வதற்கான குறிக்கோள் சார்ந்த புரிந்துணர்வு திரு. தீபக் பக்லா, மேலாண் இயக்குநர்- தலைமை செயல் அலுவலர், இந்திய முதலீட்டு நிறுவனம் திரு. டேனியல் கேமன், இந்தியாவுக்கான இஸ்ரேல் தூதர் 8 இந்தியன் ஆயில் கார்ப்பரேஷன் (IOCL) மற்றும் இஸ்ரேலின் ஃபினர்ஜி நிறுவனத்துக்கும் (Phinergy Ltd) இடையிலான குறிக்கோள் எழுத்துப்பூர்வ உடன்பாடு திரு. சஞ்சீவ் சிங், தலைவர், இந்தியன் ஆயில் கார்ப்பரேஷன் நிறுவனம் திரு. டேனியல் கேமன், இந்தியாவுக்கான இஸ்ரேல் தூதர் 9 இந்தியன் ஆயில் கார்ப்பரேஷன் (IOCL) மற்றும் யெடா ஆய்வு அபிவிருத்தி நிறுவனத்துக்கும் (Yeda Research and Development Co Ltd) இடையிலான குறிக்கோள் எழுத்துப்பூர்வ உடன்பாடு திரு. சஞ்சீவ் சிங், தலைவர், இந்தியன் ஆயில் கார்ப்பரேஷன் நிறுவனம் திரு. டேனியல் கேமன், இந்தியாவுக்கான இஸ்ரேல் தூதர்
“விளையாடு இந்தியா“ பள்ளி விளையாட்டுப் போட்டிகளை புது தில்லியில் நாளை பிரதமர் தொடங்கி வைக்கிறார்

முதலாவது “விளையாடு இந்தியா” பள்ளி விளையாட்டுப் போட்டிகளை பிரதமர் திரு. நரேந்திர மோடி நாளை ஜனவரி 31 ஆம் தேதி புது தில்லியில் உள்ள இந்திரா காந்தி உள் விளையாட்டு அரங்கில், தொடங்கி வைக்கிறார். விளையாடு இந்தியா (கேலோ இந்தியா) என்ற திட்டம் இந்தியாவில் அடிமட்ட அளவில் விளையாட்டுக் கலாசாராத்தை உயிர்ப்பிக்கும் நோக்கத்தில் அறிமுகப்படுத்தப்படுகிறது. மேலும் நம் நாட்டில் வலுவான விளையாட்டுக் கட்டமைப்பை உருவாக்கவும், இந்தியாவை சிறந்த விளையாட்டு நாடாக உருவாக்கும் நோக்குடன் இந்த போட்டிகளை நடத்த திட்டமிடப்பட்டுள்ளன. பள்ளிக்கூட அளவில் திறமைமிக்க விளையாட்டு வீரர்களை கண்டறிந்து பல்வேறு துறைகளிலும் அவர்கள் திறமைகளை வளர்த்தெடுத்து வருங்காலத்தில் அவர்களை சிறந்த விளையாட்டு வீரர்களாக உருவாக்க உதவவேண்டும் என்ற பிரதமர் திரு. நரேந்திர மோடியின் கனவினை கருத்தில் கொண்டு இந்த விளையாடு இந்தியா திட்டம் செயல்படும் என்று எதிர்பார்க்கப்படுகிறது. உயர் மட்ட குழுவினரால் திறமை மிக்க வீரர்கள் கண்டறியப்பட்டு முன்னுரிமை பெற்ற விளையாட்டுத் துறைகளில் அடையாளம் காணப்பட்டு அவர்களுக்கு வருடாந்திர நிதி உதவியாக ஆண்டிற்கு ரூ 5 லட்சம் வீதம் 8 ஆண்டுகளுக்கு வழங்கப்படும். விளையாடு இந்தியா பள்ளி விளையாட்டுப் போட்டிகள் 2018 ஜனவரி 31ந்தேதி முதல் பிப்ரவரி 8ஆம் தேதி வரை நடக்கிறது. 17 வயதுக்குட்பட்ட தடகள விளையாட்டு வீரர்கள் 16 விளையாட்டுத் துறைகளில் பங்கேற்க வருமாறு அழைக்கப்படுகிறார்கள். இந்த துறைகள் வருமாறு- வில்வித்தை, தடகளம், பூப்பந்து, கூடைப்பந்து, குத்துச் சண்டை, ஜிம்னாஸ்டிக்ஸ், ஹாக்கி, ஜூடோ, கபடி, கோ-கோ, துப்பாக்கி சுடுதல், நீச்சல், வாலிபால், பளுதூக்குதல் மற்றும் மல்யுத்தம். இந்த போட்டிகள் இந்தியாவின் இளம் விளையாட்டு திறமைகளை மற்றும் இந்தியாவின் விளையாட்டு ஆற்றலை காட்சிப்படுத்தும் விதமாக அமையும். மொத்தம் 199 தங்கப்பதக்கங்கள், 199 வெள்ளிப்பதக்கங்கள் மற்றும் 275 வெண்கலப்பதக்கங்கள் இந்த விளையாடு இந்தியா பள்ளி விளையாட்டுப் போட்டிகளில் வழங்கப்பட உள்ளன. 17 வயதுக்குட்பட்ட நாட்டின் பிரகாசமான திறமைசாலிகள் இந்த போட்டிகளில் மோத உள்ளனர்.
ஆடவர் 77 கிலோ பளு தூக்குதல் போட்டியில் தங்கப்பதக்கம் வென்ற சதிஷ்குமார் சிவலிங்கத்திற்குப் பிரதமர் பாராட்டு

காமன்வெல்த் விளையாட்டுப்போட்டியில் தங்கப்பதக்கம் வென்ற பளு தூக்கும் வீரர் சதிஷ்குமார் சிவலிங்கத்திற்குப் பிரதமர் திரு. நரேந்திர மோடி பாராட்டு தெரிவித்துள்ளார். “இந்தியாவின் பளு தூக்கும் வீரர்கள், பதக்கப் பட்டியலில் நமது நிலையையும் தூக்கி உயர்த்திவருகிறார்கள். 77 கிலோ எடைப் பிரிவில் தங்கப்பதக்கம் வென்று சாதனை புரிந்திருக்கிறீர்கள் சதிஷ்குமார் சிவலிங்கம். 2014 கிளாஸ்கோ காமன்வெல்த் விளையாட்டுகளிலும் 2018 கோல்டுகோஸ்ட் காமன்வெல்த் விளையாட்டுப் போட்டிகளிலும் தொடர்ந்து தங்கம் வென்று வரலாற்று ஏடுகளில் இடம் பிடித்துள்ளார்” என்று பிரதமர் கூறியுள்ளார். Prime Minister Shri Narendra Modi has congratulated weightlifter Sathish Kumar Sivalingam on winning the Gold Medal at Commonwealth Games. “India’s weightlifters are also lifting our position in the medal’s tally. Well done Sathish Kumar Sivalingam for clinching a Gold in the 77 kg weight category. He has entered the history books by winning consecutive Golds in 2 CWGs, Glasgow 2014 and Gold Coast 2018”, the Prime Minister said.
திரிபுரா மக்களுக்கு மாநில தின வாழ்த்துகளை பிரதமர் மோடி தெரிவித்தார்.

பிரதமர் மோடி திரிபுரா மக்களுக்கு மாநில தின வாழ்த்துகளை தெரிவித்தார். “திரிபுரா தனிமாநிலமாக அங்கீகரிக்கப்பட்ட தினம் கொண்டாடப்படுவதையொட்டி திரிபுரா மக்களுக்கு மாநில தின வாழ்த்துகளை தெரிவிப்பதோடு, மாநிலம் எல்லா துறைகளிலும் வளர்ச்சி பெற பிரார்த்திக்கிறேன்.” என பிரதமர் தெரிவித்தார்.